Gandia reeditarà les visites del Dia del Turista durant la Fira i Festes
27 setembre 2023

## Gandia reeditarà les visites del Dia del Turista durant la Fira i Festes27 setembre 2023Última actualització: 27 setembre 2023

![](../gestion/img/21b5253c0ca4e24cb0edcfb2e701b376829ec7492e4f4a349bec9dc250bd1ec8.jpg)  
  

Gandia commemora hui el Dia del Turista i ho fa posant en valor el seu patrimoni històric, monumental i cultural mitjançant visites guiades al Centre Històric, la Col·legiata i el Museu Faller.

En tots dos casos les visites han estat un èxit, ja que s'han esgotat les places disponibles, per la qual cosa des del departament de Turisme seu han programat noves visites que es faran durant la Fira i festes.

D'aquesta manera, les visites que s'han organitzat el proper dissabte 30 de setembre són les següents;

Visita al Centre Històric i la Col·legiata  
La jornada comença a les 10 hores a la plaça dels Apòstols amb un recorregut guiat per la Col·legiata de Gandia i finalitzarà a les 12 hores al Palau Ducal.

Visita a la Gandia Moderna i al Museu Faller  
La visita començarà a les 17.30 hores a la plaça Jaume I i finalitzarà al Museu Faller de Gandia, únic centre d'interpretació de la festa fallera que mostrarà els assistents a través d'un recorregut interactiu amb pantalles tàctils, mascletà digital i tubs musicals, tota la riquesa, diversitat i creativitat que té la festa fallera.

En tots dos casos les visites tenen un preu de 10 € i inclouen les entrades al Palau Ducal i al Museu Faller.  
Les persones interessades s'han d'inscriure prèviament a [visitgandia.com](https://visitgandia.com/pag/4612/visitas-guiadas-fira-i-festes-2023.html)